Spis č.: A/2014/10486
	VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková, maria.sivulkova@kosice.sk
Telefón: 055/6419 881 
Pracovný kontakt pre vysvetlenie výzvy: Ing. Gabriela Hajduková, gabriela.hajdukova@kosice.sk 
E -mail pre podanie ponuky: 2014.10486@kosice.sk                                   

2.	Názov predmetu zákazky: „Špecializované servisné služby na údržbu SAN/ LAN infraštruktúry“
Zákazka je na: poskytnutie služby

Mesto Košice v rámci zabezpečenia efektívneho výkonu pracovných úloh využíva SAN/LAN infraštruktúru. Zabezpečenie prevádzky a údržby tejto infraštruktúry vzhľadom na odbornosť problematiky rieši formou outsourcingu služieb u externého odborného poskytovateľa. Predmetné služby malo Mesto Košice čiastočne zabezpečené do konca februára 2014. Cieľom tejto zákazky je preto zabezpečiť plnohodnotnú a bezvýpadkovú prevádzku a údržbu SAN/LAN infraštruktúry na ďalšie obdobie.

3.	Stručný opis predmetu zákazky: 
•	Správa a údržba  diskových polí a SAN/LAN infraštruktúry objednávateľa v primárnom aj záložnom dátovom centre s cieľom minimalizácie výpadkov. Rozsah služieb: riešenie servisných, konzultačných a zmenových požiadaviek objednávateľa, spracovanie a aktualizácia prevádzkovej dokumentácie systému. Služby vykonajú len školení a certifikovaní pracovníci poskytovateľa s príslušnými certifikátmi.
•	Priebežné školenia zamestnancov objednávateľa zodpovedných za chod diskových polí a SAN/LAN infraštruktúry. Školenia zahŕňajú kontinuálne školenia zamerané na priebežné zlepšovanie schopností administrátorov a školenia na požiadanie, ktoré prehĺbia vedomosti o už používaných produktoch. Školenia sa predpokladajú v rozsahu 2 hodiny kvartálne.
•	Poskytovateľ je povinný monitorovať chod spravovanej infraštruktúry a minimálne raz mesačne vyhotoviť protokol o prevádzke infraštruktúry. Tento protokol bude slúžiť ako podklad pre fakturáciu spolu s pracovným výkazom. Nespotrebované predplatené hodiny zahrnuté v paušále sa budú kumulovane prenášať do nasledujúceho obdobia v dobe trvania zmluvy.
•	Kumulované nespotrebované hodiny bude možné použiť na menšie rozvojové projekty, prípadne väčšie úpravy spravovanej infraštruktúry.
•	V prípade vzniku poruchy je čas potrebný na zahájenie riešenia uvedený v Prílohe č. 1 - Tab. 1 – Kategorizácia servisných služieb podpory. 
•	Časová náročnosť služieb pre poskytovateľa sa predpokladá v priemernom rozsahu 2 človekodní za mesiac.
      	Viac informácií v prílohe č.1 Špecifikácia predmetu zákazky

4.	Predpokladaná hodnota zákazky (bez DPH): 19 200 € 

5.	Základné zmluvné podmienky: 
•	Miesto poskytnutia služby: Magistrát mesta Košice, Trieda SNP 48/A, 040 11 Košice
•	Lehota na poskytovanie služieb: 24 mesiacov
•	Lehota splatnosti faktúr: 30 dní 
•	Dodávateľ vystaví faktúru do 10. dňa nasledujúceho mesiaca
•	Viac informácií v prílohe č. 3 Návrh zmluvy

6.	Lehota na predkladanie ponúk: do 21.03.2014 do 09:00 hod.

7.	Stanovenie ceny
Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre podanie ponuky, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s dokladmi, ak sú požadované. Ponuky zaslané po termíne, na inú e-mailovú adresu, v inom ako slovenskom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
Podmienky účasti sú nasledovné: 
1.	Uchádzač musí byť oprávnený poskytovať požadované služby. 
2.	Uchádzač musí preukázať, že je spôsobilý poskytovať požadované služby.
3.	Uchádzač musí preukázať, že v priebehu uplynulých troch rokov poskytoval odbornú správu SAN/LAN infraštruktúry v minimálnej výške 28 800 € bez DPH.

Doklady: 
1.	Oprávnenie na poskytovanie služieb (výpis z obchodného registra, resp. živnostenského registra alebo potvrdenie o zápise do zoznamu podnikateľov) – sken.
2.	Certifikáty o odbornej spôsobilosti pre správu diskových polí – minimálne na úrovni NetApp Silver Partner alebo ekvivalent s minimálne dvoma certifikovanými špecialistami a správu LAN infraštruktúry minimálne na úrovni Cisco Premier Certified Partner alebo ekvivalent s minimálne dvoma certifikovanými špecialistami – sken. 6 certifikátov.
3.	Zoznam referencií v oblasti predmetu zákazky – zoznam obsahuje zákazky v celkovom min. objeme 28 800 € bez DPH za roky 2011-2013 (pri každej zákazke uvedie hodnotu zákazky, príslušný kontakt na objednávateľa – názov zariadenia, poštová adresa, meno a priezvisko kontaktnej osoby, telefónne čísla alebo e-mailovú adresu za účelom preverenia uvedených údajov). Referencie musia obsahovať správu diskových polí NetApp a LAN infraštruktúry s aktívnymi prvkami CISCO.  

11.	Kritérium na hodnotenie ponúk je: Cena. Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
S úspešným uchádzačom bude podpísaná zmluva. 

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo overenej kópie oprávnenia na poskytovanie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

	
	 Ing. Pavol Lazúr, v.r.
									   riaditeľ magistrátu
Prílohy: 
1.	Špecifikácia predmetu zákazky
2.	Ponuka uchádzača
3.	Návrh zmluvy